*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*85. számú előterjesztés*

Bátaszék Város Önkormányzata Képviselő-testületének 2018. március 28.-án,

16 órakor megtartandó ülésére

*a Dél-Balatoni és Sióvölgyi Nagytérségi Konzorcium Konzorciumi Tagi Tanácsába térségi megbízott megválasztásának jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette**: Dr. Tóth Korinna igazgatási ügyintéző **Törvényességi ellenőrzést végezte:** Takácsné Gehring Mária aljegyző **Tárgyalja:**PG Bizottság: 2018. 03. 26. |

***Tisztelt Képviselő-testület!***

A 2016. december 14-ei testületi ülésen hozott 311/2016.(XII.14.) önk-i határozatával hagyta jóvá a képviselő-testület a Dél-Balatoni és Sióvölgyi Hulladékgazdálkodási Rendszer Konzorcium Konzorciumi Tagi Tanácsába a Szekszárd és környéke hulladékgazdálkodási kistérség képviseletében eljáró térségi megbízott és helyettesének megválasztását. A megbízatás 2017. december 31. napjával lejárt.

A kistérség *a* 2018. február 28. napján tartott ülésén térségi képviselőnek ismét Ács Rezsőt, Szekszárd Megyei Jogú Város polgármesterét és térségi képviselő-helyettesnek pedig Appelshoffer Ágnest, Tolna város polgármesterét választotta meg, melyhez a kistérséghez tartozó valamennyi önkormányzat képviselő-testületének egyetértése is szükséges.

A konzorcionális szerződés értelmében a megválasztott képviselőket megbízólevéllel kell ellátni, mely a megbízó tagok képviselőjének aláírását is tartalmazza, ezért az egyetértésen felül a képviselő-testületnek felhatalmazást kell adnia – mint megbízónak – a megbízólevél aláírására.

A fentiek alapján az alábbi határozati javaslat elfogadását javasoljuk:

**H a t á r o z a t i j a v a s l a t :**

**a Dél-Balatoni és Sióvölgyi Nagytérségi Konzorcium Konzorciumi Tagi Tanácsába térségi megbízott megválasztásának jóváhagyása**

Bátaszék Város Önkormányzatának Képviselő-testülete

1. egyetért azzal, hogy a Dél-Balatoni és Sióvölgyi Hulladékgazdálkodási Rendszer Konzorcium Szekszárd és környéke hulladékgazdálkodási kistérsége (továbbiakban: Kistérség) Ács Rezsőt, Szekszárd Megyei Jogú Város Polgármesterét választotta meg térségi képviselőnek 2018. március 1-jétől határozatlan időre, visszavonásig;
2. egyetért azzal, hogy a Kistérség Ács Rezsőkistérségi megbízott akadályoztatása esetére Appelshoffer Ágnest,Tolna Város polgármesterét választotta meg térségi képviselőnek 2018. március 1-jétől határozatlan időre, visszavonásig; egyben
3. felhatalmazza a város polgármesterét a határozat 1. és 2. pontjában meghatározott megbízásra vonatkozó megbízólevelek aláírására.

*Határidő:* azonnal

*Felelős:* dr. Bozsolik Róbert polgármester

 (megbízó levelek aláírására)

*Határozatról értesül:* Szekszárd Megyei Jogú Város Jegyzője

Szekszárd és környéke hulladék-gazdálkodási kistérség

 irattár